|  |  |
| --- | --- |
| Numri i lëndës: | 2019:077278 |
| Datë: | 27.03.2019 |
| Numri i dokumentit:  | 00258692 |

**P.nr.34/19**

**NË EMËR TË POPULLIT**

**GJYKATA THEMELORE NË PEJË - DEGA ISTOG - DEPARTAMENTI I PËRGJITHSHËM- Divizioni Penal,** sipas Gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurit B M, nga I, i akuzuar për shkak të veprës penale “Mbajtja në pronësi, kontroll ose posedim të paautorizuar të armëve” nga neni 374 par.1 të KPRK-së, sipas aktakuzës së Prokurorisë Themelore në Pejë–Departamenti i Përgjithshëm, me PP/II.nr.47/2019, dt.22.02.2019, në seancën për shqyrtimin e marrëveshjes për pranimin e fajësisë të mbajtur me dt.**26.03.2019,** në praninë e Prokurorit të Shtetit, Lumturije Hoxha, të pandehurit B M dhe mbrojtësit të tij Av. Vegim Maloku nga Peja, Gjykata të njëjtën ditë mori dhe publikisht shpalli, ndërsa me dt.27.03.2019, e përpiloj këtë:

**A K T GJ Y K I M**

I pandehuri **B M**,i lindur me ..., në Pejë, tani me banim në I, rr. “T” nr... K. Istog, i biri i B dhe nënës F, e gjinisë I, i martuar, baba i tre fëmijëve, ka të kryer shkollën e mesme, me profesion kasap, i gjendjes së mesme ekonomiko- me numër personal:.., Shqiptar, Shtetas i Republikës së Kosovës, i pa dënuar më parë nga ana e kësaj Gjykate, gjendet në liri.

**ËSHTË FAJTOR**

**Për shkak se:**

Më parë e gjerë me dt.06.12.2018, rreth orës .., në rr. “T” nr... në Istog, i pandehuri në kundërshtim me nenin 5 par.1 të Ligjit Për Armë (Ligji Nr.05/L-022), ka mbajtur në pronësi dhe kontroll një pistoletë të llojit të pa njohur (e modifikuar) prodhim i panjohur, me numër serik-U711562, një karikator dhe 7 (shtatë) copë fishek të kal. 7.65 mm, në atë mënyrë që ditën kritike pasi që policia ishte duke vepruar sipas urdhëresës së Gjykatës Themelore në Pejë, me numër UGJK nr.122/18, gjatë kontrollës-bastisjes tek shtëpia e të pandehurit B M, në dhomën e tij policia kanë gjetur dhe sekuestruar armen dhe municionin e përshkruar si më lartë,

* me çka ka kryer vepër penale, “Mbajtja në pronësi, kontroll ose posedim të paautorizuar të armëve” nga neni 374 par.1 të KPRK-së.

 Andaj gjykata, duke vepruar në kuptim të nenit 4, 7, 8, 9, 10, 17, 21, 41, 42 , 43 , 46, 62, 69, 73, 74 dhe nenit 374 par. 1 të KPRK, si dhe nenit, 115 par,2 dhe 5,nenit 233, 359, 360, 361, 365, 366, 450 të KPPRK, të pandehurit i shqipton.

**DËNIM ME GJOBË**

**Ashtu që:**

**1.** Gjykatatë pandehurit **B M,** i përcakton dënim me gjobë në shumën prej **400 (katërqind) euro**, të cilin dënim i pandehuri duhet ta paguaj në afatin ligjor prej **15 ditësh** pas plotfuqishmërisë së këtij aktgjykimi.

**2**.Nëse i pandehuri nuk dëshiron apo nuk mund ta paguaj gjobën e shqiptuar sipas afatit të dhënë, e njëjta gjobë do të zëvendësohet në dënim me burg, konform nenit 46 par.3 të KPRK-së, ku një ditë burgim do ti llogaritet në 20 uro të gjobës.

**3.** I pandehuri obligohet qe në emër të paushallit gjyqësor të paguaj shumën prej **20 (njëzet) euro**, si dhe në emër të taksës për kompensimin e viktimave të krimitshumën prej **30 € (tridhjetë) euro**, të gjitha këto ne afat prej l5 ditësh pasi që aktgjykimi të merr formën e prerë.

**DËNIM PLOTËSUES:**

**4.**  Konform nenit 62 par.2 pika 2.7 dhe nenit 69 të KPRK-së, të pandehurit i shqiptohet dënimi plotësues marrja e sendit të cilit i konfiskohet: një armë-pistoletë të llojit të pa njohur (e modifikuar) prodhim i panjohur, me numër serik-U711562, si dhe një karikator dhe 7 (shtatë) copë fishek të kal.7.65 mm.

**A r s y e t i m**

Prokuroria Themelore në Pejë - Departamenti për Krime të Përgjithshme, pranë kësaj Gjykate ka ngritë aktakuzën me PP/II.nr.47/2019, dt.22.02.2019, ndaj të pandehurit B M, nga Istogu, duke e akuzuar për vepër penale, “Mbajtja në pronësi, kontroll ose posedim të paautorizuar të armëve” nga neni 374 par.1 të KPRK-së, njëherit së bashku me aktakuzë, në gjykatë e ka dorëzuar edhe marrëveshjen për pranimin e fajësisë të lidhur në prokurori me dt.21.02.2019, në mes të Prokurorit të Shtetit dhe të akuzuarit dhe mbrojtësin të tij, me propozim që i akuzuari të dënohet me dënim me gjobë.

Gjykata me datën 26.03.2019, mbajti seancën për shqyrtimin e marrëveshjes për pranimin e fajësisë në praninë e Prokurorit të Shtetit, Lumturije Hoxha, të pandehurit B M me mbrojtësin e tij Av. Vegim Maloku nga Peja, i caktuar sipas detyrës zyrtare.

Gjykata në seancën për shqyrtimin e marrëveshjes mbi pranimin e fajësisë e ka vlerësuar së marrëveshja mbi pranimin e fajësisë është lidhur konform nenit 233 të KPPRK-së dhe pasi që është bindur që e njëjta është e bazuar në ligj të njëjtën ka aprovuar dhe njëherit ka urdhëruar që të vendoset në shkresat e lëndës.

Meqenëse gjykata e ka pranuar marrëveshjen për pranimin e fajësisë, para së të kalojë në vendimin mbi dënim i ka ftuar palët që të deklarohen.

Prokuroi i Shtetit Lumturije Hoxha ka deklaruar: se qëndroj pranë përmbajtjes se marrëveshjes të arritur në prokurori me dt.21.02.2019, e cila marrëveshja është përpiluar komfor dispozitave ligjor nga neni 233 te KPPK-së dhe e njëjta po ashtu është arritur në prezencën e mbrojtësit dhe te pandehurit, andaj si e tillë kërkoj që nga ana e gjykatës të aprovohet dhe të njëjtit ti shqiptohet dënimi kryesor në kuadër te marrëveshjes, dhe po ashtu ti shqiptohet edhe dënimi plotësues i propozuar si në marrëveshje, ndërsa sa i përket lartësisë se dënimi të mbetet në diskrecion të gjykatës që të vendos.

Mbrojtësi i të pandehurit av. Vegim Maloku, pas konsultimit me të pandehurin deklaron: se qëndroj në tërësi pranë marrëveshjes se arritur në prokurori, dhe i propozoj gjykatës që klientit tim ti shqiptoj minimumin e dënimit në kuadër te marrëveshjes me pranim fajësie.

I akuzuari B M deklaroi: Se në tërësi pajtohem me marrëveshjen e lidhur si dhe jam pajtuar me minimumin e dënimit në bazë të marrëveshjes.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike se i pandehuri me më parë e gjerë me dt.06.12.2018, rreth orës 12:05, në rr. “T” nr... K. Istog, i pandehuri në kundërshtim me nenin 5 par.1 të Ligjit Për Armë (Ligji Nr.05/L-022), ka mbajtur në pronësi dhe kontroll dhe atë: një armë-pistoletë të llojit të pa njohur (e modifikuar) prodhim i panjohur, me numër serik-U711562, një karikator dhe 7 (shtatë) copë fishek të kal. 7.65 mm, në atë mënyrë që ditën kritike pasi që policia ishte duke vepruar sipas urdhëresës së Gjykatës Themelore në Pejë, me numër UGJK nr.122/18, gjatë kontrollës-bastisjes tek shtëpia e të pandehurit B M, në dhomën e tij policia kanë gjetur dhe sekuestruar ermen dhe municionin e përshkruar si më lartë,

Andaj nga përshkrimi i gjendjes faktike pa dyshim rrjedh se në veprimet e të pandehurit B M, qëndrojnë të gjitha elementet e veprës penale “Mbajtja në pronësi, kontroll ose posedim të paautorizuar të armëve” nga neni 374 par.1 të KPRK-së.

Sa i përket fajësisë gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitë të aktgjykimit pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale ndaj të pandehurit, kështu që i njëjti është penalisht përgjegjës.

Gjykata me rastin e marrjes së vendimit mbi dënimin, konform neneve 73, 74 të KPRK-së ka vlerësuar të gjitha rrethanat lehtësuese dhe rënduese. Kështu si rrethana lehtësuese për të pandehuringjetise i njëjti ka treguar sjellje korrekte gjatë shqyrtimit të marrëveshjes mbi pranimin e fajësisë, e për më tepër ka pranuar fajësinë dhe ka shpreh keqardhje për veprën penale, është hera e parë qe ka rënë në kundërshtim me ligjin, Andaj të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.

Rrethanë rënduese Gjykata gjeti rrezikshmërinë që paraqet kjo vepër penale dhe dënueshmërin e saj, ku parashihet dënim me gjobë deri në 7.500 euro ose me burgim deri në 5 (pesë) vjet.

Gjykata ka ardhur në përfundim se dënimi i shqiptuar ndaj të pandehurit është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurit në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në përputhje me nenin 41 të KPRK-së.

Gjykata konform nenit 62 par. 1, par. 2 nënpar. 2.7 dhe nenit 69 të KPRK-së të akuzuarit i ka shqiptuar dënimin plotësues të përshkuar si në dispozitiv të këtij aktgjykimi.

Duke u bazuar në nenin 450 par. 1 dhe 2 të KPPRK-së, gjykata ka përcaktuar paushallin gjyqësorë si në dispozitiv të aktgjykimit.

Vendimi për kompensimin e viktimave të krimit është marrë, konform nenit 39 par. 3 nënpar. 3.1 të Ligjit nr. 05/L-036 për Kompensimin e Viktimave të Krimit.

Nga arsyet e cekura më lartë dhe me zbatimin e nenit 370 të KPPRK-së është vendosur si në dispozitiv të këtij aktgjykimi.

 **GJYKATA THEMELORE NË PEJË DEGA ISTOG**

 **DEPARTAMENTI I PERGJITHSHEM**

**P.nr.34/19 më datë 26.03.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Palët që në afatin ligjor kanë paralajmëruar ankesë kanë

të drejtë që ankesën ta bëjnë në afat prej 15 ditësh,

nga dita e marrjes së aktgjykimit. Ankesa i dërgohet

Gjykatës se Apelit ne Prishtine e përmes kësaj Gjykate.